500 ATT DWAR SERVIZZI LI JINGĦATAW FIS-SUQ INTERN Biex jistabbilixxi disposizzjonijiet ġenerali li jiffaċilitaw it-tħaddim tal-libertà ta’ stabbiliment għal provdituri ta’ servizzi u l-libertà ta’ servizzi fis-suq intern u biex jimplimenta d-Direttiva 2006/123/KE. L-ATTXXIII tal-2009. L-ATTXXIII tal-2009 L-ATTXXIII tal-2009. L-ATTXXIII tal-2009 TAQSIMA I- PRELIMINARI 1. Titolu fil-qosor. It-titolu fil-qosor ta’ dan l-Att huwa l-Att dwar Servizzi li jingħataw fis-Suq Intern. TAQSIMA II- TIFSIRIET Tifsir. 2. F’dan l-Att, kemm-il darba r-rabta tal-kliem ma tkunx teħtieġ xort’oħra: " awtorità kompetenti " tfisser kull korp jew awtorità stabbiliti u, jew maħturin bil-liġi u vestiti bi rwol superviżorju u, jew regolatorju dwar attivitajiet li jsiru b’servizz, inkluża r-regolamentazzjoni ta’ aċċess għal attivitajiet ta’ servizz u, jew l-eżerċizzju relattiv; " awtorizzazzjoni " tfisser permess, liċenza, warrant, ħatra, konċessjoni jew kull deċiżjoni formali jew impliċi ta li tirrigwarda aċċess għal attività ta’ servizz jew l-eżerċizzju relattiv; "Bord tal-Appelli" tfisser il-bordijiet tal-appelli, tribunali jew qrati stabbiliti bil-liġi, fejn persuna aggravata tkun tista’ tirrikorri wara deċiżjoni ta’ xi awtorità kompetenti; " id-Direttiva " tfisser id-Direttiva 2006/123/KE tal-Parlament Ewropew u tal-Kunsill tat-12 ta’ Diċembru 2006, dwar is-servizzi fis-suq intern; "ħtieġa " tfisser kull obbligu, projbizzjoni, kondizzjoni jew limitu previsti fil-liġijiet, regolamenti jew disposizzjonijiet amministrattivi, prattika amministrattiva, ir-regoli ta’ korpi professjonali, jew ir-regoli kollettivi ta’ assoċjazzjonijiet professjonali jew ta’ organizzazzjonijiet professjonali oħra, adottati fl-eżerċizzju tal-awtonomija legali tagħhom; " komunikazzjoni kummerċjali " tfisser kull forma ta’ komunikazzjoni maħsuba biex iġġib ’il quddiem, direttament jew indirettament, l-oġġetti, is-servizzi jew xbiha ta’ xi impriża, organizzazzjoni jew persuna li tipparteċipa f’attività kummerċjali, industrijali jew artiġjanali, jew li teżerċita professjoni regolata. Dawn li ġejjin ma jikkostitwux fihom infushom komunikazzjonijiet kummerċjali: (a) informazzjoni li permezz tagħha jingħata aċċess dirett għall-attività tal-impriża, l-organizzazzjoni jew il-persuna, inkluż b’mod partikolari isem ta’ dominju jew indirizz postali elettroniku; (b) komunikazzjonijiet li għandhom x’jaqsmu mal-oġġetti, is-servizzi jew xbiha tal-impriża, l-organizzazzjoni jew il-persuna, kumpilati b’mod indipendenti, partikolarment meta dawn jiġu provduti mingħajr ebda korrispettiv finanzjarju; " il-Kummissjoni Ewropea " tfisser il-Kummissjoni tal-Komunità Ewropea; " il-Ministru " tfisser il-Ministru responsabbli għall-ekonomija; "professjoni regolata " tfisser attività professjonali jew grupp ta’ attivitajiet professjonali kif imsemmija fl-Artikolu 3(1)(a) tad-Direttiva 2005/36/KE dwar ir-rikonoxximent ta’ kwalifiki professjonali kif trasposta bir-Regolamenti tal-2007 dwar ir-Rikonoxximent Reċiproku ta’ Kwalifiki Professjonali; A. L.422 tal-2007. "provditur " tfisser persuna naturali li tkun ċittadin ta’ Stat Membru, jew persuna ġuridika kif imsemmija fl-Artikolu 48 tat-Trattat u stabbilita fi Stat Membru, li toffri jew tipprovdi xi servizz; "punt ta’ kuntatt waħdieni " tfisser is-sistema elettronika li permezz tagħha l-awtoritajiet kompetenti jwettqu l-funzjonijiet tagħhom li għandhom x’jaqsmu mal-kompletar ta’ kull proċedura u formalità meħtieġa għall-istabbiliment u l-aċċess u l-eżerċizzju ta’ attività ta’ servizz f’Malta u l-għoti ta’ informazzjoni rilevanti lill-applikant, provditur u riċevituri kif hemm f’dan l-Att; " raġunijiet li jipprevalu relatati mal-interess pubbliku " , kemm-il darba ma jiġix speċifikat xort’oħra f’dan l-Att, tfisser ir-raġunijiet rikonoxxuti bħala tali fil-każistika tal-Qorti Ewropea tal-Ġustizzja, u hekk kif jistgħu jibqgħu jevolvu, inklużi dawn il-motivi li ġejjin: politika pubblika, sigurezza pubblika, sigurtà pubblika, u saħħa pubblika; iż-żamma tal-ordni fis-soċjetà; għanijiet ta’ politika soċjali, il-ħarsien tar-riċevituri ta’ servizzi; il-ħarsien tal-konsumaturi; il-ħarsien tal-ħaddiema inklużil-ħarsien soċjali tal-ħaddiema; it-trattament xieraq tal-annimali; il-preservazzjoni tal-bilanċ finanzjarju tas-sistema tas-sigurtà soċjali; il-prevenzjoni tal-frodi; il-prevenjoni ta’ kompetizzjoni inġusta; il-ħarsien tal-ambjent u tal-ambjent urban inkluż l-ippjanar ta’ rħula u l-ibliet; il-ħarsien ta’ kredituri; il-protezzjoni ta’ amministrazzjoni soda tal-ġustizzja; sigurtà fit-toroq; il-protezzjoni ta’ proprjetà intellettwali; għanijiet ta’ politika kulturali inkluża l-protezzjoni tal-libertà ta’ espressjoni ta’ diversi elementi b’mod partikolari dawk il-valuri tas-soċjetà li huma ta’ xorta soċjali, kulturali, reliġjuża u filosofika; il-ħtieġa li jiġi żgurat livell għoli ta’ edukazzjoni, iż-żamma ta’ diversità fl-istampa u l-promozzjoni tal-ilsien nazzjonali; il-preservazzjoni tal-wirt storiku u artistiku nazzjonali; u l-politika veterinarja; " riċevitur " tfisser kull persuna naturali li tkun ċittadin ta’ Stat Membru jew li tibbenefika minn drittijiet mogħtijin lilha minn atti Komunitarji, jew kull persuna ġuridika msemmija fl-Artikolu 48 tat-Trattat u li tkun stabbilita fi Stat Membru, li tuża, għal għanijiet professjonali jew mhux professjonali, jew tkun tixtieq tuża, xi servizz; "servizz " tfisser kull attività ta’ persuni li jimpjegaw lilhom infushom u li ssir għal korrispettiv ekonomiku kif imsemmi fl-Artikolu 50 tat-Trattat; " servizzi ta’ interess ekonomiku ġenerali " tfisser dawk is-servizzi li jiġu dikjarati mill-Ministru bħala servizzi ta’ interess ekonomiku ġenerali skont l-artikolu 30(3) tal-Att dwar il-Kompetizzjoni, konformement mad-dritt Komunitarju; " Sistema ta’ Informazzjoni fis-Suq Intern " tfisser is-sistema ta’ informazzjoni, stabbilita b’konsegwenza tal-Artikolu 34 tad-Direttiva, li permezz tagħha l-awtoritajiet kompetenti jiskambjaw informazzjoni biex iwettqu l-obbligi tagħhom taħt il-Kapitolu VI tad-Direttiva; "skema ta’ awtorizzazzjoni " tfisser kull awtorizzazzjoni u proċedura oħra ta’ xorta amministrattiva, li taħthom provditur jew riċevitur ikun effettivament meħtieġ li jieħu passi biex jibda l-attività inkwistjoni u jikseb, mingħand awtorità kompetenti, awtorizzazzjoni li tirrigwarda aċċess għal xi attività ta’ servizz jew l-eżerċizzju tagħha; " stabbiliment " tfisser l-eżerċizzju li attwalment isir f’attività ekonomika kif imsemmi fl-Artikolu 43 tat-Trattat, minn provditur ta’ servizz għal żmien indefinit u permezz ta’ infrastruttura stabbli minn fejn jiġi attwalment ġestit in-negozju ta’ provdiment ta’ servizzi; " Stat Membru " tfisser stat membru taż-Żona Ekonomika Ewropea; " Stat Membru fejn jiġi provdut is-servizz " tfisser l-Istat Membru fejn jingħata servizz minn provditur stabbilit fi Stat Membru ieħor; " Stat Membru ta’ stabbiliment " tfisser l-Istat Membru li fit-territorju tiegħu huwa stabbilit il-provditur tas-servizz inkwistjoni; " it-Trattat " tfisser it-Trattat li jistabbilixxi l-Komunità Ewropea. TAQSIMA III- SKOP TAL-APPLIKAZZJONI TA’ DAN L-ATT 3. Skop. (1) Dan l-Att għandu japplika għal servizzi fornuti minn provditur. (2) Mingħajr preġudizzju għas-subartikolu (1), dan l-Att m’għandux ikun japplika għall-attivitajiet li ġejjin: (a) L.S.371.11 servizzi finanzjarji, bħalma huma dawk bankarji, ta’ kreditu, assigurazzjoni uri-assigurazzjoni, pensjonijiet tax-xogħol jew dawk personali, titoli, fondi ta’ investiment, avviżi ta’ ħlas u investiment, inkluż is-servizzi elenkati fl-Anness I tad-Direttiva 2006/48/KE dwar il-bidu u l-ġestjoni tal-kummerċ ta’ istituzzjonijiet ta’ kreditu, kif trasposta bir-Regolamenti dwar id-Drittijiet tal-Passaport Ewropew għal Istituzzjonijiet ta’ Kreditu; (b) servizzi u networks ta’ komunikazzjonijiet elettroniċi, u faċilitajiet u servizzi assoċjati, dwar materji koperti bid-Direttivi 2002/19/KE 2002/20/KE (Direttiva dwar l-Awtorizzazzjoni), 2002/21/KE ta’ komunikazzjonijiet elettroniċi, u faċilitajiet u servizzi assoċjati, dwar materji koperti bid-Direttivi 2002/19/KE (Direttiva dwar l-Aċċess), (Kwadru Regolatorju Komuni), 2002/22/KE [żaħ (Direttiva dwar Servizzi Universali) u 2002/58/KE [żaħ (Direttiva fuq il-Piraterija u Komunikazzjonijiet Elettroniċi) kif trasposti fil-leġislazzjoni ta’ Malta; (ċ) servizzi fil-qasam tat-trasport, inklużi servizzi portwali, li jaqgħu fl-iskop tat-Titolu V tat-Trattat; (d) servizzi mogħtijin minn aġenziji tax-xogħol temporanju; (e) servizzi ta’ kura fis-saħħa inklużi servizzi farmaċewtiċi provduti minn professjonisti tas-saħħa sabiex jiġi valutat, jinżammuri pristinat l-istat ta’ saħħa lill-pazjenti, kemm jekk dawn jiġu, kemm jekk ma jiġux, provduti permezz ta’ faċilitajiet ta’ kura tas-saħħa, u bla ma jittieħed kont tal-mod kif dawn jiġu organizzati u finanzjati fuq livell nazzjonali jew jekk ikunux pubbliċi jew privati; (f) servizzi awdjoviżivi, inklużi servizziċinematografiċi, ikun x’ikun il-mod kif dawn jiġu prodotti, distribwiti u mxandra, u xandir bir-radju; (g) Kap. 400. Kap. 438. Kap. 400. Kap. 438. attivitajiet ta’ logħob tal-azzard kif regolati bl-Att [żaħ dwar il-Logħob u l-Att dwar Lotteriji u Logħob Ieħor; (h) attivitajiet konnessi mal-eżerċizzju ta’ xi awtorità uffiċjali kif stabbilita fl-Artikolu 45 tat-Trattat; (i) servizzi soċjali li għandhom x’jaqsmu mad-djar soċjali, il-kura tat-tfal u sostenn li jingħata lil familji u persuni li jkunu permanentement jew temporanjament fil-bżonn provduti mill-Istat, minn provdituri li jkunu maħtura għal daqshekk mill-Istat jew minn karitajiet rikonoxxuti bħala tali mill-Istat; (j) servizzi privati ta’ sigurezza; (k) servizzi provduti minn nutara u marixxalli tal-qorti, li jinħatru b’att uffiċjali tal-gvern; (l) servizzi fil-qasam tat-tassazzjoni. (3) Jekk id-disposizzjonijiet ta’ dan l-Att ikunu konfliġġenti ma’ xi disposizzjoni ta’ xi att Komunitarju li jkun jirregola aspetti ta’ aċċess għal, jew eżerċizzju ta’ xi attività fi, xi setturi speċifiċi jew għal professjonijiet speċifiċi, tkun id-disposizzjoni tal-att Komunitarju li tipprevali u li tkun tapplika għal dawk is-setturi jew professjonijiet speċifiċi. Dawn jinkludu: (a) id-Direttiva 96/71/KE fuq l-inkarigi li jingħataw lill-ħaddiema fil-kuntest tal-provdiment ta’ servizzi; (b) ir-Regolament (KEE) Nru 1408/71 dwar l-applikazzjoni ta’ skemi tas-sigurtà soċjali għal persuni impjegati u għal persuni li jimpjegaw lilhom infushom, u lil membri tal-familji tagħhom li jkollhom moviment fi ħdan il-Komunità; (ċ) id-Direttiva tal-Kunsill 89/552/KEE tat-3 ta’ Ottubru 1989 fuq il-kordinament ta’ ċertu disposizzjonijiet stipulati b’xi liġi, regolament jew azzjoni amministrattiva fi Stati Membri dwar il-ġestjoni ta’ attivitajiet ta’ xandir bit-televiżjoni; (d) id-Direttiva 2005/36/KE dwar ir-rikonoxximent ta’ kwalifiki professjonali. (4) Aktar minn hekk, dan l-Att m’għandux ikun japplika għal: (a) regoli li joħorġu mid-dritt internazzjonali privat, b’mod partikolari dawk ir-regoli li jirregolaw il-liġi li tapplika għal obbligazzjonijiet kuntrattwali u mhux kuntrattwali; (b) regoli li jirrigwardaw regoli ta’ ġurisdizzjoni tal-Qrati. TAQSIMA IV- AWTORITAJIET KOMPETENTI 4. Funzjonijiet ġenerali ta’ awtoritajiet kompetenti dwar aċċess għal attivitajiet ta’ servizz u li jaqgħu taħt dan l-Att u, jew it-twettiq tagħhom. B’żjieda għat-twettiq tas-setgħat, funzjonijiet u responsabbiltajiet attribwiti lil xi awtorità kompetenti, fil-liġijiet tal-bidu u li jagħtu setgħat li jirrigwardaw l-area ta’ kompetenza tagħhom, u mingħajr preġudizzju għall-allokazzjoni ta’ funzjonijiet u setgħat vestiti fost awtoritajiet fis-sistema amministrattiva nazzjonali, awtorità kompetenti għandha: (a) tissimplifika l-proċeduri u l-formalitajiet applikabbli għall-aċċess għal attività ta’ servizz u għall-eżerċizzju tagħha; (b) taġixxi b’mod oġġettiv, trasparenti, effiċjenti u fil-pront; (ċ) tipprovdi informazzjoni u assistenza lil provdituri u riċevituri bla ħsara għad-disposizzjonijiet ta’ dan l-Att; (d) tagħmilha possibbli li titwettaq kull proċedura u formalità li jkollha x’taqsam ma’ aċċess għal attività ta’ servizz u għall-eżerċizzju relattiv kif elettronikament disponibbli permezz tal-punt ta’ kuntatt waħdieni li jkun ġie maħtur: Iżda l-ħtieġa li ssir ħaġa possibbli li jitwettqu l-proċeduri u l-formalitajiet kollha b’mod elettroniku permezz tal-punt ta’ kuntatt waħdieni m’għandhiex tkun tapplika għal ispezzjoni ta’ xi fond fejn ikun qiegħed jiġi provdut is-servizz jew ta’ xi tagħmir użat mill-provditur jew għall-eżami fiżiku tal-kapaċità jew tal-integrità personali tal-provditur jew tal-persunal responsabbli tiegħu; (e) tassisti lill-awtoritajiet kompetenti ta’ Stat Membru ieħor u tfittex l-assistenza tagħhom fit-twettiq tal-obbligi ta’ superviżjoni skont l-artikolu 8; (f) twettaq dawk il-funzjonijiet l-oħra kollha li jistgħu jiġu assenjati lilha minn żmien għal żmien mill-Ministru, f’konsultazzjoni ma’ Ministri oħra, skont ma jista’ jkun japplika. 5. Funzjoni u kondizzjonijiet ta’ awtorizzazzjoni. (1) Meta awtorità kompetenti tikkonċedi u tirregola aċċess għal attività ta’ servizz, fit-twettiq tal-funzjonijiet ta’ awtorizzazzjoni tagħha, abbażi ta’ skema ta’ awtorizzazzjoni, l-iskema għandha tkun: (a) mhux diskriminatorja; (b) meħtieġa; u (ċ) ġustifikata b’raġuni li tipprevali u li jkollha x’taqsam mal-interess pubbliku: Iżda l-għan ta’ interess pubbliku li jkun qiegħed jiġi mfittex ma jkunx jista’ jinkiseb permezz ta’ xi miżura li tkun ta’ xorta inqas restrittiva, b’mod partikolari għaliex spezzjonijiet, verifiki u kontrolli li jsiru aposteriori jkunu saru tard wisq biex ikunu effettivi kif imiss. (2) Kondizzjonijiet għall-għoti ta’ awtorizzazzjoni-jiet. L-awtorità kompetenti għandha tivvaluta applikazzjonijiet u tikkonċedi awtorizzazzjonijiet bażati fuq kriterji li jkunu: (a) mhux diskriminatorji; (b) ġustifikati b’raġuni li tipprevali li jkollha x’taqsam mal-interess pubbliku u li tkun proporzjonata mal-kisba ta’ dak l-għan ta’ interess pubbliku; (ċ) ċari u mhux ambigwi; (d) oġġettivi; (e) sar u pubbliċi minn qabel; u (f) trasparenti u aċċessibbli. (3) Awtorità kompetenti ma tistax timponi li l-aċċess għal jew it-twettiq ta’ xi attività ta’ servizz f’Malta jkun soġġett għal qbil ma’ xi punt minn dawn li ġejjin, konformement mal-liġi tal-Unjoni Ewropea: (a) ħti ġiet diskriminatorji bbażati direttament jew indirettament fuq iċ-ċittadinanza jew, fil-każ ta’ kumpanniji, fuq fejn ikun jinsab uffiċċju reġistrat, inklużi partikolarment: (i) ħtiġiet ta’ ċittadinanza għall-provditur, il-persunal tiegħu, persuni li jkunu detenturi tal-ishma ta’ kumpannija jew membri fil-korpi ta’ tmexxija jew superviżorji tal-provditur; (ii) il-ħtieġa li l-provditur, il-persunal tiegħu, persuni li jkunu detenturi tal-ishma ta’ kumpannija jew membri fil-korpi ta’ tmexxija jew superviżorji tal-provditur ikunu residenti f’Malta; (b) projbizzjoni fuq li jkollha stabbiliment f’aktar minn Stat Membru wieħed jew f’li tiddaħħal fir-reġistri jew li tkun iskritta ma’ korpi jew assoċjazzjonijiet professjonali ta’ iżjed minn Stat Membru wieħed; (ċ) restrizzjonijiet fuq il-libertà ta’ provditur li jagħżel bejn stabbiliment prinċipali jew sekondarju, b’mod partikolari obbligu fuq il-provditur li jkollu l-istabbiliment prinċipali tiegħu f’Malta, jew restrizzjonijiet fuq il-libertà li ssir għażla bejn stabbiliment fl-għamla ta’ aġenzija, fergħa jew sussidjarja; (d) kondizzjonijiet ta’ reċiproċità mal-Istat Membru fejn il-provditur diġà jkollu stabbiliment; (e) l-applikazzjoni każ b’każ ta’ test ekonomiku li jirrendi l-għoti ta’ awtorizzazzjoni soġġett għal prova dwar l-eżistenza ta’ ħtieġa ekonomika jew domanda fis-suq, valutazzjoni tal-effetti ekonomiċi potenzjali jew kurrenti tal-attività jew valutazzjoni tal-adegwatezza tal-attività f’dak li għandu x’jaqsam mal-għanijiet ta’ ppjanar ekonomiku stabbiliti mill-awtorità kompetenti; din il-projbizzjoni m’għandhiex tkun tirrigwardaħtiġiet ta’ ppjanar li ma jkunux ifittxumiri ekonomiċi iżda jkunu għal raġunijiet li jipprevalu relatati mal-interess pubbliku; (f) l-involviment dirett jew indirett ta’ operaturi li jkunu qegħdin jikkompetu, inklużi dawk fi ħdan korpi konsultattivi, fl-għoti ta’ awtorizzazzjonijiet jew fl-adozzjoni ta’ deċiżjonijiet oħra tal-awtoritajiet kompetenti, bl-eċċezzjoni ta’ korpi u assoċjazzjonijiet professjonali jew ta’ organizzazzjonijiet oħra li jkunu qegħdin jaġixxu bħala l-awtorità kompetenti; din il-projbizzjoni m’għandhiex tkun tirrigwarda l-konsultazzjoni ma’ organizzazzjonijiet, bħalma huma kmamar tal-kummerċ jew sħab soċjali, fuq affarijiet li ma jkunux applikazzjonijiet individwali għal xi awtorizzazzjoni, jew konsultazzjoni mal-pubbliku b’mod ġenerali; (g) obbligu li tiġi provduta garanzija finanzjarja jew li jkun hemm parteċipazzjoni fiha jew li tinħareġ assigurazzjoni mingħand provditur jew korp stabbilit f’Malta; dan il-paragrafu huwa mingħajr preġudizzju għas-subartikolu (5) jew għal ħtiġiet li jkollhom x’jaqsmu mal-parteċipazzjoni f’fond ta’ kumpens kollettiv għal membri ta’ korpi jew organizzazzjonijiet professjonali; (h) obbligu ta’ reġistrazzjoni minn qabel, għal żmien stabbilit, fir-reġistri miżmumin f’Malta jew ta’ twettiq tal-attività qabel f’Malta għal żmien stabbilit. (4) Meta awtorità kompetenti timponi li l-aċċess għal attività ta’ servizz jew l-eżerċizzju ta’ dik l-attività jkun soġġett għal xi ħtieġa mhux diskriminatorja minn dawn li ġejjin: (a) restrizzjonijiet kwantitattivi jew territorjali; (b) obbligu fuq il-provditur sabiex jieħu forma legali speċifika; (ċ) ħtiġiet li jkollhom x’jaqsmu mat-tiżmim ta’ ishma f’kumpannija; (d) L.S.451.03.L.S.451.03. ħtiġiet, li m’humiex dawk li jirrigwardaw affarijiet koperti bid-Direttiva 2005/36/KE dwar ir-rikonoxximent ta’ kwalifiki professjonali kif trasposta bir-Regolamenti dwar ir-Rikonoxximent Reċiproku ta’ Kwalifiki Professjonali, jew kif hemm previst fi Strumenti Komunitarji oħra, li jirriservaw l-aċċess għall-attività ta’ servizz inkwistjoni lill-provdituri partikolari bis-saħħa tax-xorta speċifika tal-attività, l-awtorità għandha tiżgura li l-ħtiġiet: (i) ma jkunula direttament u lanqas indirettament diskriminatorji abbażi taċ-ċittadinanza tal-individwu jew tal-uffiċċju reġistrat tal-kumpannija; (ii) ikunu ġustifikati b’raġuni li tipprevali u li tkun relatata mal-interess pubbliku; u (iii) ikunu proporzjonati u adatti biex jinkiseb l-għan intiż: Iżda meta l-aċċess għall-attività ta’ servizz inkwistjoni, jew l-eżerċizzju ta’ dik l-attività, ikun servizz ta’ interess ekonomiku ġenerali, dan is-subartikolu għandu jkun biss japplika daqstant daqs kemm dak l-aċċess ma jkunx ifixkel it-twettiq, bil-liġi jew bil-fatt, ta’ ħidma ta’ obbligu ta’ servizz pubbliku assenjat lil provditur jew provdituri: Iżda wkoll b’effett mit-28 ta’ Diċembru, 2009, l-introduzzjoni tal-imsemmi ja ħtiġiet mhux diskriminatorji għandha tiġi notifikata lill-Kummissjoni Ewropea permezz ta’ proċedura stabbilita. (5) Mingħajr preġudizzju għal arranġamenti previsti fi Strumenti Komunitarji oħra li jirrigwardaw l-assigurazzjoni jew garanziji professjonali, awtorità kompetenti tista’ titlob lil provditur stabbilit f’Malta li s-servizzi tiegħu jkunu jippreżentaw riskju dirett u partikolari għas-saħħa u s-sigurtà tar-riċevitur jew ta’ terza persuna, jew għas-sigurezza finanzjarja tar-riċevitur, biex joħroġ assigurazzjoni dwar responsabbiltà professjonali adatta skont ix-xorta u l-qjies tar-riskju, jew jipprovdi garanzija jew xi arranġament bħal dak li jkun ekwivalenti jew essenzjalment komparabbli f’dak li għandu x’jaqsam mal-fini tagħha. Għall-fini ta’ dan is-subartikolu: " riskju dirett u partikolari " tfisser riskju li joriġina direttament mill-għoti tas-servizz; " saħħa u sigurtà " tfisser, dwar riċevitur jew terza persuna, il-prevenjoni ta’ mewt jew feriment gravi fuq il-persuna; "sigurezza finanzjarja " tfisser, fir-rigward ta’ riċevitur, il-prevenzjoni ta’ telf sostanzjali ta’ flus jew ta’ valur ta’ proprjetà; "assigurazzjoni dwar responsabbiltà professjonali " tfisser assigurazzjoni li tinħareġ minn provditur dwar kull responsabbiltà għal danni lejn ir-riċevituri u, meta dan ikun japplika, lejn terzi, u li toriġina mill-għoti tas-servizz. Awtorità kompetenti għandha taċċetta bħala xiehda biżżejjed attestazjonijiet ta’ kopertura ta’ assigurazzjoni bħal dik maħruġa minn istituzzjonijiet ta’ kreditu u assiguraturi stabbiliti fi Stati Membri oħra. (6) Awtorità kompetenti ma tistax timponi ħtiġiet fuq provditur ta’ servizz stabbilit f’Malta li jkunu jobbligawh jeżerċita xi attività ta’ servizz speċifika b’mod esklużiv jew li tirrestrinġih milli jeżerċita l-attività ta’ servizz tiegħu solidalment jew bi sħab ħlief fil-każ ta’: (a) professjonijiet regolati, sakemm din tkun ġustifikata għal raġunijiet ta’ etika u ta’ kondotta; (b) provdituri ta’ ċertifikazzjoni, akkreditar sorveljar tekniku, servizzi ta’ test jew prova, sakemm din tkun ġustifikata għal raġunijiet ta’ indipendenza u imparzjalità: Iżda meta awtorità kompetenti t awtorizza jew tippermetti t-twettiq ta’ attivitajiet multidixxiplinari bejn provdituri stabbiliti f’Malta, hija għandha tiżgura l-prevenzjoni ta’ kull konflitt ta’ interessi minn fost il-provdituri, is-sussistenza ta’ independenza u imparzjalità, u konformità mal-etika professjonali u l-kodiċijiet ta’ kondotta skont ma jkunu japplikaw. (7) Awtorità kompetenti jew xi korp professjonali awtorizzat bil-liġi biex jirregola t-twettiq ta’ professjonijiet regolati, m’għandhiex twaqqaf l-użu ta’ komunikazzjonijiet kummerċjali mill-professjonijiet regolati: Iżda r-regolamenti professjonali dwar il-komunikazzjonijiet kummerċjali m’għandhomx ikunu diskriminatorji, għandhom ikunu ġustifikati minn raġuni li tipprevali u li jkollha x’taqsam mal-interess pubbliku u jkunu proporzjonati: Iżda wkoll il-komunikazzjonijiet kummerċjali minn professjonijiet regolati għandhom ikunu konformi ma’ regoli professjonali, konformi mad-dritt Komunitarju b’mod partikolari fejn għandhu x’jaqsam mal-indipendenza, id-dinjità u l-integrità tal-professjoni, kif wkoll mas-sigriet professjonali, b’mod konsistenti man-natura speċifika ta’ kull professjoni. (8) Provditur ta’ servizz stabbilit fi Stat Membru ieħor. Meta provditur ta’ servizz ikun diġà stabbilit fi Stat Membru ieħor, u jfittex stabbiliment f’Malta: (a) meta l-attività ta’ servizz tkun soġġetta għal skema ta’ awtorizzazzjoni jew għat-twettiq ta’ ħtiġiet oħra li jirregolaw l-istabbiliment f’Malta, l-awtorità kompetenti m’għandhiex tidduplika l-ħtiġiet jew il-kontrolli li huma ekwivalenti jew li huma essenzjalment paragunabbli f’dak li hu l-oġġettiv tagħhom li dwar u provditur jista’ diġà jkun soġġett fl-Istat Membru l-ieħor fejn huwa jkun stabbilit: Iżda d-disposizzjonijiet ta’ dan il-paragrafu m’għandhomx japplikaw għad-dokumenti msemmija fl-Artikolu 7(2) u 50 tad-Direttiva 2005/36/KE [żaħ, fl-Artikoli 45(3), 46, 49 u 50 tad-Direttiva 2004/18/KE [żaħ tal-Parlament Ewropew u tal-Kunsill tal-31 ta’ Marzu, 2004 dwar il-kordinament ta’ proċeduri għall-għoti ta’ kuntratti ta’ xogħlijiet pubbliċi, kuntratti ta’ provvista pubblika u kuntratti ta’ servizz pubbliku, fl-Artikolu 3(2) tad-Direttiva 98/5/KE tal-Parlament Ewropew u tal-Kunsill tas-16 ta’ Frar 1998 sabiex tiġi faċilitata l-prattika tal-professjoni ta’ avukat fuq bażi permanenti fi Stat Membru li ma jkunx dak li fih tkun inkisbet il-kwalifika, fl-Ewwel Direttiva tal-Kunsill 68/151/KEE [żaħ tad-9 ta’ Marzu 1968 dwar il-kordinament ta’ salvagwardji li, minħabba fil-ħarsien tal-interessi ta’ membri u oħrajn, ikunu meħtieġa minn Stati Membri ta’ kumpanniji fi ħdan it-tifsir tat-tieni paragrafu tal-Artikolu 58 tat-Trattat, bil-għan li dawk is-salvagward ji jsiru ekwivalenti mal-Komunità kollha u fil-Ħdax-id Direttiva tal-Kunsill 89/666/KEE tal-21 ta’ Diċembru, 1989 li tirrigwarda ħtiġiet ta’ żvelar dwar il-fergħat li jkunu nfetħu fi Stat Membru minn ċertu tipi ta’ kumpanniji regolati bil-liġi ta’ Stat Membru ieħor; (b) meta awtorità kompetenti tkun teħtieġ lil xi provditur jipprovdi ċertifikat, attestazjoni jew dokument li jkun ta’ prova li xi ħtieġa tkun ġiet sodisfatta skont dan l-Att: (i) hija għandha taċċetta kull dokument li jiġi minn xi Stat Membru ieħor u li jkollu skopekwivalenti jew li minnu jkun jidher ċar li l-ħtieġa inkwistjoni tkun ġiet sodisfatta; (ii) ma tistax teħtieġ li dokument minn xi Stat Membru ieħor jinġieb fil-forma oriġinali tiegħu jew bħala kopja ċertifikata jew bħala traduzzjoni ċertifikata ħlief f’dawk il-każijiet fejn hemm provdut dwarhom f’xi strument Komunitarju jew meta dik il-ħtieġa tkun ġustifikata b’raġuni li tipprevali li tkun relatata mal-interess pubbliku, inkluż l-ordni pubbliku u s-sigurezza pubblika: Iżda dan il-paragrafu m’għandux jolqot id-dritt ta’ awtorità kompetenti li titlob traduzzjoni mhux ċertifikata fl-ilsien Malti jew Ingliż ta’ xi dokument: Iżda wkoll l-awtorità kompetenti tista’ tuża s-sistema elettronika msemmija fl-artikolu 8 biex twettaq kull verifika, sorveljanza u kontrol meħtieġa mal-awtorità kompetenti rilevanti fl-Istat Membru ta’ stabbiliment; (ċ) meta awtorità kompetenti tkun teħtieġ li provditur joħroġ assigurazzjoni dwar ir-responsabbiltà professjonali skont is-subartikolu (5), awtorità kompetenti ma tistax titlob lil provditur joħroġ assigurazzjoni dwar ir-responsabbiltà professjonali jew garanzija meta huwa jkun diġà kopert b’assigurazzjoni jew garanzija li tkun ekwivalenti jew essenzjalment komparabbli fl-għan tagħha u l-kopertura li din tkun tipprovdi skont ir-riskju assigurat, is-somma assigurata, jew l-ogħla limitu meħtieġ għal garanzija u esklużjonijiet possibbli mill-kopertura fi Stat Membru ieħor li fih il-provditur ikun diġà stabbilit. Meta l-ekwivalenza tkun biss waħda parzjali, awtorità kompetenti tista’ teħtieġ assigurazzjoni supplimentari jew garanzija biex tkopri dawk l-aspetti li jkunu għadhom ma ġewx koperti. (9) Għażla minn fost bosta kandidati. (a) Meta l-għadd ta’ awtorizzazzjonijiet disponibbli għal xi attività ta’ servizz partikolari tkun limitata minħabba fin-nuqqas ta’ riżorsi naturali disponibbli, abbiltà teknika jew inkella jekk tkun ġustifikata b’raġuni li tkun tipprevali li jkollha x’taqsam mal-interess pubbliku, awtorità kompetenti għandha tapplika proċedura ta’ selezzjoni għal kandidati potenzjali sabiex tiġi żgurata l-imparzjalità, it-trasparenza, kondizzjonijiet ta’ kompetizzjoni miftuħa, inkluża b’mod partikolari pubbliċità biżżejjed dwar it-tniedija, it-tmexxija u l-għeluq tal-proċedura. (b) Bla ħsara għad-disposizzjonijiet tal-paragrafu (a) u tas-subartikoli), meta jkunu qegħdin jiġu stabbiliti r-regoli għall-proċedura ta’ selezzjoni, l-awtorità kompetenti tista’ tqis dawk il-punti li jkollhom x’jaqsmu mas-saħħa pubblika, għanijiet ta’ politika soċjali, is-saħħa u s-sigurtà ta’ impjegati jew ta’ persuni li jimpjegaw lilhom infushom, il-ħarsien tal-ambjent, u l-preservazzjoni tal-patrimonju kulturali u raġunijiet oħra li jipprevalu relatati mal-interess pubbliku, konformement mad-dritt Komunitarju. (10) Għal kemm żmien iddum l-awtorizzazzjoni. (a) Awtorizzazzjoni li tingħata lil provditur għandha tkun għal żmien indefinit, ħlief meta: (i) l-awtorizzazzjoni tkun qegħda tiġi awtomatikament imġedda jew tkun soġġetta biss għat-twettiq kontinwu tal-ħtiġiet; (ii) l-għadd ta’ awtorizzazzjonijiet disponibbli jkun wieħed limitat skont is-subartikolu (9); (iii) żmien limitat ta’ awtorizzazzjoni jista’ jkun ġustifikat b’xi raġuni li tipprevali li jkollha x’taqsam mal-interess pubbliku. (b) Fil-każijiet imsemmija fil-paragrafu (a)(ii), għandha tingħata awtorizzazzjoni għal żmien limitat a datt li fih il-provditur ikun jista’ jerġa’ jiġbor l-ispiża tal-investment u jirċievi ammont tajjeb fuq il-kapital investit, u dik l-awtorizzazzjoni la tista’ tkun miftuħa għal xi tiġdid awtomatiku u lanqas tagħti xi vantaġġ ieħor lill-provditur li l-awtorizzazzjoni tiegħu tkun għadha kemm skadiet jew lil xi persuna li jkollha xi rabtiet partikolari mal-provditur. (11) Territorjalità. (a) Awtorizzazzjoni li tingħata minn awtorità kompetenti għandha tirrendi lill-provditur kapaċi li jkollu aċċess għall-attività ta’ servizz jew l-eżerċizzju tagħha mat-territorju nazzjonal ikollu inkluż bit-twaqqif ta’ aġenziji, kumpanniji sussidjarji, fergħat jew uffiċċji, ħlief meta l-awtorizzazzjoni għal kull stabbiliment individwali jew limitazzjoni ta’ awtorizzazzjoni għal xi parti partikolari mit-territorju tkun ġustifikata minn xi raġuni li tipprevali li jkollha x’taqsam ma’ interess pubbliku. (b) Il-provditur ta’ servizz ikun meħtieġ jgħarraf lill-awtorità kompetenti bit-twaqqif ta’ kumpanniji sussidjarji, fergħat, uffiċċji jew aġenziji li l-attivitajiet tagħhom jinkwadraw fl-iskop tal-iskema ta’ awtorizzazzjoni. (12) Proċeduri u formalitajiet. Fit-twettiq tal-funzjoni ta’ awtorizzazzjoni tagħha, awtorità kompetenti għandha: (a) tiżgura li l-proċeduri u l-formalitajiet jinżammu kemm jista’ jkun sempliċi, ċari, oġġettivi u li jiġu mgħarrfin bil-quddiem, u dawn m’għandhom b’ebda mod mhux dovut jikkumplikaw jew idewwm u l-bidu tal-attività ta’ servizz mill-provditur; (b) tirrikonoxxi kull applikazzjoni li ssir għal awtorizzazzjoni; tispeċifika iż-żmien stipulat li fih l-applikazzjoni għandha tiġi pproċessata skont il-paragrafu (d), il-mezzi ta’ rimedji disponibbli u fejn applikabbli stqarrija li fin-nuqqas ta’ tweġiba fiż-żmien speċifikat, jitqies li l-awtorizzazzjoni tkun ingħatat; (ċ) fil-każ ta’ applikazzjoni inkompleta, tgħarraf lill-applikant kemm jista’ jkun malajr bil-ħtieġa li tingħata informazzjoni ulterjuri, flimkien mal-konsegwenzi li joħorġu jekk l-applikant idumma jipprovdi dik l-informazzjoni jew dawk il-ħtiġiet; (d) tipproċessa applikazzjoni għal awtorizzazzjoni kemm jista’ jkun malajru f’kull każ fi żmien stipulat li jiġi stabbilit u mgħarraf bil-quddiem u fin-nuqqas li jsir dan jitqies li l-awtorizzazzjoni tkun ingħatat, iż-żmien jibda għaddej mill-ġurnata meta kull informazzjoni u ħtieġa dovuta jkunu ġew ippreżentati u kull formalità oħra tkun ġiet kompletata biex l-awtorità kompetenti tgħaddi għall-ipproċessar tal-applikazzjoni: Iżda ż-żmien jista’ jiġi estiż għal darba u għal żmien limitat meta dan ikun ġustifikat mill-komplessità tal-kwistjoni, u għandha tingħata kull ġustifikazzjoni dovuta lill-applikant qabel ma jkun skada l-perjodu oriġinali: Iżda wkoll awtorità kompetenti tista’ tagħmel arranġamenti differenti meta dan ikun oġġettivament ġustifikat b’raġunijiet li jipprevalu relatati mal-interess pubbliku; (e) tipprovdi informazzjoni dwar il-mezzi ta’ rimedju disponibbli fil-każ li xi applikazzjoni ma tiġix aċċettata; (f) tagħti awtorizzazzjoni malli l-applikant iwettaq il-ħtiġiet kollha, mingħajr preġudizzju għad-dritt li l-awtorità kompetenti jkollha li tirrevoka jew tibdel xi awtorizzazzjoni meta l-provditur ma jibqax jikkonforma ruħu mal-kondizzjonijiet għall-awtorizzazzjoni; (g) fil-każ ta’ applikazzjonijiet miċħuda minħabba f’nuqqas ta’ konformità mal-proċeduri jew formalitajiet meħtieġa, tgħarraf lill-applikant biċ-ċħid kemm jista’ jkun malajr; (h) ħlief fil-każ tal-għoti ta’ awtorizzazzjoni, deċiżjoni minn awtorità kompetenti, inkluż iċ-ċħid jew l-irtirar, għandha tkun għal kollox motivata u tista’ tiġi kontestata quddiem il-Bord tal-Appelli. 6. Libertà li jiġu provduti servizzi minn provdituri li jkunu diġà stabbiliti fi Stati Membri. (1) Bl-esklużjoni ta’ attivitajiet ta’ servizz u ta’ affarijiet inklużi fl-Ewwel Skeda, awtorità kompetenti għandha tirrispetta d-dritt li jkollu provditur li jkun leġittimament stabbilit u li jipprovdi servizzi fi Stat Membru ieħor, li jipprovdi servizzi f’Malta, u ma tistax iċċaħħdu milli jipprovdi xi attività ta’ servizz bħal dik billi timponi ħtiġiet li jkunu diskriminatorji, mhux meħtieġa jew sproporzjonati. Għall-finijiet ta’ dan is-subartikolu: (a) ħtieġa tkun waħda diskriminatorja jekk din tagħtilok għall-ħtieġa ta’ twettiq ta’ obbligi li jkollhom x’jaqsmu maċ-ċittadinanza tal-applikant, inkluż il-post ta’ stabbiliment ta’ persuna ġuridika; (b) ħtieġa ma tkunx meħtieġa sakemm din ma tkunx ġustifikata minn raġunijiet ta’ politika pubblika, sigurezza pubblika, saħħa pubblika jew il-ħarsien tal-ambjent; (ċ) ħtieġa jkun jonqosha l-proporzjonalità jekk din tmur lil hinn minn dak li jkun meħtieġ biex jintlaħaq l-għan. (2) Mingħajr preġudizzju għas-subartikolu (1), awtorità kompetenti ma tistax tassoġġetta provditur stabbilit fi Stat Membru ieħor li jkun irid jipprovdi servizzi f’Malta, għal xi ħtieġa minn dawn li ġejjin: (a) obbligu fuq il-provditur li jkollu stabbiliment f’Malta; (b) obbligu fuq il-provditur li jikseb awtorizzazzjoni mingħand l-awtorità kompetenti inkluż l-elenkar f’reġistru jew reġistrazzjoni ma’ xi korp professjonali jew assoċjazzjoni f’Malta ħlief meta jiġi provdut dwar dan f’dan l-Att u fi strumenti oħra ta’ liġi Komunitarja; (ċ) divjet fuq il-provditur li jwaqqaf xi forma jew tip ta’ infrastruttura speċifika f’Malta, inklużi uffiċċju jew xi studju, li l-provditur ikollu bżonn sabiex ikun jista’ jipprovdi s-servizzi inkwistjoni; (d) l-applikazzjoni ta’ arranġamenti kuntrattwali speċifiċi bejn il-provditur u r-riċevitur li jipprevjenu jew jirrestrinġu l-għoti ta’ servizz minn persuna li timpjegaw lilha nfisha; (e) obbligu fuq il-provditur li jkollu dokument ta’ identità maħruġ mill-awtoritajiet rilevanti ta’ Malta għall-eżerċizzju ta’ attività ta’ servizz; (f) ħtiġiet li jolqtu l-użu ta’ tagħmir u materjal li jiffurmaw parti integrali mis-servizz provdut, kemm-il darba dawn ma jkunux meħtieġa għall-fini ta’ saħħa u sigurtà fuq il-post tax-xogħol; (g) restrizzjoni fuq il-libertà li jiġu provduti servizzi kif hemm kontemplat taħt l-artikolu 9(b) f’dak li għandu x’jaqsam mad-dritt ta’ riċevituri: Iżda awtorità kompetenti tista’ teħtieġ li l-provditur josserva l-liġijiet rilevanti li jirregolaw il-kondizzjonijiet ta’ impjieg inklużi dawk li għandhom x’jaqsmu ma’ kull ftehim kollettiv f’konformità mal-liġi Komunitarja: Iżda wkoll meta tkun qegħda tistabbilixxi jekk provditur i kunx qiegħed jeżerċita l-libertà tiegħu li jipprovdi servizzi fi ħdan it-tifsir ta’ dan l-artikolu u tal-Artikolu 49 tat-Trattat, jew jekk ikunx każ ta’ stabbiliment, l-awtorità kompetenti għandha tivvaluta u tiddeċiedi kull każ fuq il-mertu individwali tiegħu u f’konformità mal-liġi Komunitarja u mad-deċiżjonijiet tal-Qorti Ewropea tal-Ġustizzja. (3) F’każijiet eċċezzjonali biss u abbażi ta’ kull każ għalih, mingħajr preġudizzju għas-subartikoli), awtorità kompetenti tista’, dwar provditur stabbilit fi Stat Membru ieħor, tieħu miżuri sabiex tiżgura s-sigurtà ta’ servizzi provduti f’Malta. Meta tkun qegħda tieħu dawk il-miżuri, awtorità kompetenti għandha ssegwi l-proċedura stabbilita taħt ir-Raba’ Skeda, u tiżgura t-twettiq tal-kondizzjonijiet li ġejjin: (a) id-disposizzjonijiet nazzjonali li skondhom jittieħdu l-miżuri ma kienux soġġetti għal armonizzazzjoni Komunitarja fil-qasam tas-sigurtà ta’ servizzi; (b) il-miżuri meħuda jipprovdu għal livell ogħla ta’ ħarsien tar-riċevitur milli kieku jiġri fil-każ ta’ miżura meħuda mill-Istat Membru ta’ stabbiliment skont id-disposizzjonijiet nazzjonali tiegħu; (ċ) l-Istat Membru ta’ stabbiliment ma jkunħa ebda miżura jew inkella jkunħa miżuri li huma insuffiċjenti meta jiġu paragunati ma’ dawk mitluba mill-awtorità kompetenti kif imsemmi fil-paragrafi 2 u 3 tar-Raba’ Skeda; (d) il-miżuri huma proporzjonati: Iżda meta l-awtorità kompetenti tagħraf li jkun hemm xi att gravi speċifiku jew ċirkostanzi li jkollhom x’jaqsmu mal-attività ta’ servizz li kieku tista’ tikkaġuna danni serji għas-saħħa u s-sigurtà ta’ persuni, jew tal-ambjent, f’Malta jew f’xi Stat Membru ieħor, hija għandha tgħarraf lill-Istat Membru ta’ stabbiliment, lil Stati Membri oħra li jistgħu jkunu involuti jew milquta, u lill-Kummissjoni Ewropea fl-iqsar żmien possibbli permezz tas-Sistema ta’ Informazzjoni fis-Suq Intern. 7. Għoti ta’ informazzjoni u assistenza lil applikanti, provdituri u riċevituri. Fil-funzjoni li għandha li tipprovdi informazzjoni u assistenza skont l-artikolu 4(ċ): (a) awtorità kompetenti għandha tikkopera mal-korp maħtur skont l-artikolu 10(3) biex tiżgura li dawn li ġejjin huma faċilment aċċessibbli għal provdituri u riċevituri: (i) il-ħtiġiet li japplikaw fi Stat Membru ieħor li għandhom x’jaqsmu mal-aċċess għal, u l-eżerċizzju ta’, l-attivitajiet rilevanti li jsiru b’servizz, b’mod partikolari dawk li għandhom x’jaqsmu mal-ħarsien tal-konsumaturi; (ii) il-parti kolaritajiet fejn l-awtoritajiet kompetenti jkunu jistgħu jiġu kkuntattjati hekk li dawn ikunu jistgħu jiġu kkuntattjati direttament, inkluż id-dettalji ta’ dawk l-awtoritajiet responsabbli għal affarijiet li jirrigwardaw l-eżerċizzju tal-attivitajiet rilevanti li jsiru b’servizz; (iii) il-mezzi ta’, u l-kondizzjonijiet għal, aċċess għal reġistri u databases pubbliċi lil provdituri u servizzi rilevanti; (iv) il-mezzi ta’ rimedju li jkunu ġeneralment disponibbli fil-każ ta’ tilwima bejn l-awtoritajiet kompetenti u l-provditur jew ir-riċevitur, jew bejn provditur u riċevitur jew bejn provdituri; (v) il-parti kolaritajiet dwar kuntatt mal-assoċjazzjonijiet jew organizzazzjonijiet li ma jkunux l-awtoritajiet kompetenti, minn fejn il-provdituri jkunu jistgħu jiksbu assistenza prattika; (vi) lista, aġġornata tal-inqas darba fis-sena, tal-ismijiet u dettalji kummerċjali ta’ kuntatt ta’ dawk il-provdituri li huma fil-pussess ta’ liċenza valida maħruġa mill-awtorità kompetenti; (b) fuq talba tal-provditur u tar-riċevitur, l-awtorità kompetenti għandha tipprovdi assistenza li tkun tikkonsisti f’informazzjoni sempliċi, ġenerika ta’ xorta mhux legali, fuq l-interpretazzjoni u l-applikazzjoni tal-ħtiġiet, proċeduri u formalitajiet meħtieġa biex provditur jew riċevitur ikollu aċċess għall-attività rilevanti ta’ servizz f’Malta; (ċ) f’koperazzjoni mal-Kummissjoni Ewropea u Stati Membri oħra, l-awtorità kompetenti għandha tara li tagħti għajnuna lil riċevituri f’Malta sabiex dawn jiksbu informazzjoni fuq il-ħarsien mogħti lil riċevituri, kif ukoll il-mezzi ta’ rimedju disponibbli, u l-parti kolaritajiet dwar kuntatt ma’ assoċjazzjonijiet li jipprovdu assistenza lill-konsumatur fi Stati Membri oħra. 8. Funzjonijiet superviżorji. (1) Awtorità kompetenti għandha teħtieġ li provdituri stabbiliti f’Malta u li jaqgħu taħt il-kompetenza tagħha jżommuha aġġornata f’kull waqt bl-informazzjoni li hija tidentifika bħala li tkun meħtieġa u oġġettivament ġustifikata sabiex tkun tista’ twettaq il-funzjoni superviżorja tagħha ta’ servizzi skont l-Att li jwaqqafha u dan l-Att. (2) L-awtorità kompetenti għandha teżerċita il-funzjonijiet ta’ superviżjoni tagħha fuq provdituri stabbiliti f’Malta, u li jinkwadraw taħt il-kompetenza tagħha, kemm jekk is-servizz ikun provdut f’Malta jew fi Stat Membru ieħor. (3) Filwaqt li tkun qegħda twettaq il-funzjonijiet superviżorji tagħha, meta servizz ikun qiegħed jiġi provdut fi Stat Membru ieħor minn provditur stabbilit f’Malta, awtorità kompetenti għandha tassisti lill-awtorità kompetenti rilevanti ta’ dak l-Istat Membru l-ieħor skont il-proċedura stabbilita fit-Tieni Skeda. Meta tkun qegħda tagħmel dan, l-awtorità kompetenti m’għandhiex iżżomm lura milli tenforza l-miżuri b’mod superviżorju f’Malta abbażi li servizz ikun ġie provdut jew li kkaġuna danni f’xi Stat Membru ieħor: Iżda awtorità kompetenti ma tkunx obbligata li twettaq verifiki u kontrolli fl-Istat Membru fejn ikun qiegħed jiġi provdut is-servizz. (4) Meta servizz ikun qiegħed jiġi provdut f’Malta, fil-każ ta’ xi moviment temporanju minn provditur stabbilit fi Stat Membru ieħor skont l-artikolu 6: (a) l-awtorità kompetenti għandha tipparteċipa fis-superviżjoni tal-provditur skont il-proċedura stabbilita fit-Tieni Skeda; (b) meta tkun imponietħtiġiet skont il-provisosmal-artikolu 6(2), hija għandha tassumi r-responsabbiltà għas-superviżjoni tal-provditur f’Malta sabiex tiżgura konformità ma’ dawk il-ħtiġiet. (5) Awtorità kompetenti għandha tiskambja kull talba u informazzjoni mal-awtoritajiet kompetenti rilevanti ta’ Stat Membru ieħor u mal-Kummissjoni permezz tas-Sistema ta’ Informazzjoni fis-Suq Intern. (6) Mingħajr preġudizzju għal-limitazzjonijiet imposti b’xi liġi oħra, awtorità kompetenti għandha tipprovdi informazzjoni lill-awtorità kompetenti rilevanti ta’ Stat Membru ieħor dwar azzjonijiet dixxiplinari jew amministrattivi, jew sanzjonijiet kriminali u deċiżjonijiet li jirrigwardaw l-insolvenza jew il-falliment li jkun jinvolvi l-frodi, li jkunu direttament jolqtu lil provditur, skont il-proċedura kontemplata taħt it-Tielet Skeda. TAQSIMA V- ID-DRITTIJIET TA’ RIĊEVITURI 9. Projbizzjonijiet. Ir-riċevituri u riċevituri potenzjali ta’ xi servizz m’għandhomx ikunu soġġetti għal ħtiġiet diskriminatorji, inklużi: (a) limitazzjonijiet dwar aċċess għal servizzi f’Malta permezz tal-kondizzjonijiet ġenerali tal-provditur li jkun fihom disposizzjonijiet diskriminatorji li għandhom x’jaqsmu maċ-ċittadinanza jew mal-post ta’ residenza tar-riċevitur, sakemm dan ma jkunx jipprekludi l-possibilità li provditur jipprovdi dwar id-differenzi fil-kondizzjonijiet ta’ aċċess meta dawk id-differenzi jkunu direttament ġustifikati bi kriterji oġġettivi; jew (b) l-għoti ta’ assistenza finanzjarja minħabba fil-fatt li l-provditur ikun stabbilit fi Stat Membru ieħor jew minħabba fil-lok ta l-post fejn jiġi provdut is-servizz; jew (ċ) obbligu li tinkiseb awtorizzazzjoni mingħand, jew li ssir dikjarazzjoni lil, awtorità kompetenti. 10. Dritt ta’ informazzjoni u assistenza. (1) B’żjieda mad-dritt għal informazzjoni u assistenza msemmi fl-artikoli 4 u 7, provditur stabbilit f’Malta huwa obbligat jipprovdi l-informazzjoni elenkata fil-Ħames Skeda. (2) Għall-fini tas-subartikolu (1), il-korp responsabbli għall-ħarsien tal-konsumatur ikollu r-responsabbiltà jissorvelja u jenforza konformità mill-provditur mal-ħtiġiet elenkati taħt il-Ħames Skeda. (3) Għall-fini tas-subartikolu (1), il-korp responsabbli biex jipprovdi, meta jkun mitlub, l-informazzjoni skont l-artikolu 7(a)i) għandu jkun dak li qed jaqdir-rwol taċ-Ċentru Ewropew tal-Konsumatur f’Malta jew xikorp ieħor kif jista’ jiġi maħtur mill-Ministru. TAQSIMA VI- MIXXELLANJI 11. Setgħa li jittieħdu l-miżuri meħtie [a. Tkun il-funzjoni tal-Ministru, f’konsultazzjoni ma’ Ministri oħra, li jieħu kull miżura oħra addizzjonali meħtieġa b’dan l-Att, sabiex jiġi żgurat it-twettiq tal-obbligi li Malta għandha taħt id-Direttiva 2006/123/KE, u biex tiġi żgurata konformità minn kull min hu involut fid-disposizzjonijiet ta’ dan l-Att. 12. Setgħa għall-għemil ta’ regolamenti. (1) Il-Ministru jista’, f’konsultazzjoni ma’ Ministri oħra, skont kif ikun meħtieġ, jagħmel regolamenti għat-twettiq aħjar ta’ kull disposizzjoni ta’ dan l-Att. (2) Mingħajr preġudizzju għall-ġeneralità tas-setgħa hawn qabel imsemmija, dawk ir-regolamenti jistgħu b’mod partikolari ikunu jipprovdu għal: (a) id-definizzjoni ta’ funzjonijiet ta’ punt ta’ kuntatt waħdieni, il-format amministrattiv u operattiv tiegħu u l-funzjoni inkluż il-kordinament mal-awtoritajiet kompetenti rilevanti u korpi oħra stabbiliti taħt liġijiet oħra fit-twettiq tal-funzjonijiet lilu assenjati; (b) li jiġu stabbiliti s-sanzjonijiet jew penalitajiet li minjagħmel reat taħt dan l-Att jista’, meta jinsabħati, ikun soġġett għalihom; (ċ) konformità mill-awtoritajiet kompetenti mad-disposizzjonijiet ta’ dan l-Att; (d) il-ħatra ta’ korp responsabbli biex jikkomunika mal-Kummissjoni Ewropea dwar l-introduzzjoni ta’ liġijiet, regolamenti jew disposizzjonijiet amministrattivi kif imsemmija fit-tieni proviso tal-artikolu 5(4), u l-proċedura li għandha tiġi segwita sabiex tkun tista’ tiġi inkanalata l-informazzjoni lill-Kummissjoni Ewropea; (e) il-ħatra ta’ kordinatur nazzjonali għas-Sistema ta’ Informazzjoni fis-Suq Intern; (f) il-ħatra ta’ Bord tal-Appelli fejn jiġu trattati lmenti li jsiru minn provditur kontra awtorità kompetenti sakemm ma jkunx hemm proċedura identifikata taħt il-liġi li tkun stabbilixxietutagħat is-setgħat lill-awtorità kompetenti; (g) l-għemil ta’ kull ma jista’ jkun meħtieġ li jiġi preskritt b’dan l-Att.